Savremeni autoput kod Kaunasa
Železnička stanica u Viljnjusu
Republika Litvanija se nalazi na krajnjem istoku Evropske unije, pa se i saobraćaj zemlje oslanja na veze ovog udruženja i zemalja istočno od nje, najviše Rusije. Sve ovo pogoduje razvoju prometnog saobraćaja u zemlji.

Litvanija ima razvijen drumski, železnički, vazdušni i vodni saobraćaj. Glavni saobraćajni čvor u zemlji je glavni grad, Viljnjus.

Železnički saobraćaj
--------------------

Tipična lokomotiva u Litvaniji
Glavno železničko preduzeće u Litvaniji su "Litvanske železnice" u vlasništvu države.

Ukupna dužina železničke mreže u Litvaniji je 1.990 km, od čega je 122 km elekrifikovano (2001. g.). Veći deo pruga u Litvaniji su, shodno svim zemljama bivšeg SSSRa, šire od standarsne širine - 1524 mm. Dužina pruga sa užim kolosekom od preovlađujućeg je 191 km, od toga 22 km standardne širine. Poslednjih godina pruge se brzo obnavljaju i unapređuju. Ovo važi posebno za najvažnije pruge u Litvaniji, a to su:

* Klajpeda - Šiauljaj - Kaunas - Viljnjus - granica sa Belorusijom (ka Minsku)
* granica sa Letonijom (od Rige) - Šiauljaj - Taurage - granica sa Rusijom (Kalinjingradska oblast)
* granica sa Letonijom (od Daugavpilsa) - Viljnjus - granica sa Belorusijom (ka Grodnom)

U Litvaniji ne postoje linije tramvaja, metroa ili gradske železnice.

  

**Železnička veza sa susednim zemljama**:

* Rusija Rusija (Kalinjingradska oblast) - da
* Poljska Poljska - da, uz promenu širine koloseka
* Latvija Letonija - da
* Belorusija Belorusija - da

Drumski saobraćaj
-----------------

Karta autoputeva u Litvaniji
Baltički put

|  |  |
| --- | --- |
|  | *Za više informacija pogledajte članak **Autoputevi u Litvaniji*** |

Ukupna dužina puteva u Litvaniji je 21.328 km, od toga sa čvrstom podlogom 12.912 km (2006. godine). Litvanija je bila jedina zemlja bivšeg SSSRa sa razvijenom autoputnom mrežom, a danas dužina autoputeva iznosi 320 km. Izgradnja savremenih saobraćajnica je intenzivna, naročito prema zemljama Evropske unije. Autoputevi u zemlji nose dvojnu oznaku "A+broj". Autoputevi i magistralni putevi uglavnom prate važne evropske koridore (E67, E77, E85, E262, E272).

  

**Najvažniji putevi u Litvaniji su**:

* **Autoput A1**, Viljnjus - Kaunas - Klajpeda, najvažniji put u državi, ukupna dužina 311 km, savremeni autoput celom dužinom.
* **Autoput A5**, deo Baltičkog puta, Kaunas - Marijampole - granica sa Poljskom, ukupna dužina 98 km, savremeni autoput izgrađen na deonici od nekoliko kilometara od Kaunasa.
* Samogitijski magistralni put, Kaunas - Jurbakas - Klajpeda
* Aukštajtski magistralni put,, deo Baltičkog puta, Kaunas - Panevežis - Biržaj - granica sa Letonijom
* Magistralni put, Kaunas - Ukmerge - Utena - granica sa Letonijom
* Magistralni put, Viljnjus - Panevežis - Šiauljaj - Klajpeda
* Magistralni put, Viljnjus - granica sa Belorusijom
* Magistralni put, granica sa Letonijom - Šiauljaj - Taurage - granica sa Rusijom (Kalinjingradska oblast)
* Magistralni put, Viljnjus - Alitus - Marijampole - granica sa Rusijom (Kalinjingradska oblast)

Vodeni saobraćaj
----------------

Luka u Klajpedi
Litvanija je primorska zemlja i izlazi na Baltičko more. U državi postoje dve značajne pomorske luka, od kojih je najvažnija luka Klajpeda. Druga luka je Palanga. Trgovačka mornarica Litvanije je značajna spram veličin države.

Unutarkopneni plovni putevi u Litvaniji su dugi oko 600 km, mada dobar deo pripada manjim rekama, koje su ograničeno plovne. Najvažnija reka za plovidbu je Njemen sa lukama Viljnjus, Kaunas, Jurbakas.

Gasovodi i naftovodi
--------------------

Naftovod: Dužina tokova je 105 km (1992. godine).

Gasovod: Dužina tokova je 760 km (1992. godine).

Vazdušni transport
------------------

Glavna zgrada Aerodroma u Viljnjusu

|  |  |
| --- | --- |
|  | *Za više informacija pogledajte članak **Aerodromi u Litvaniji*** |

U Litvanija je sedište nekoliko aviokompanija, od kojih je najpoznatija Er Litvanija. U državi postoji 72 zvanično upisana aerodroma, od toga samo 9 sa tvrdom podlogom (2001. godine). 7 aerodroma poseduje IATA kod (IATA Airport Code), a 4 aerodroma od njih se smatra međunarodnim aerodrmima. To su:

* Međunarodni aerodrom "Viljnjus" u Viljnjusu - VNO
* Međunarodni aerodrom "Kaunas" u Kaunasu - KUN
* Međunarodni aerodrom "Palanga" u Palangi - PLQ
* Međunarodni aerodrom "Šiauljaj" u Šiauljaju - SQQ

  

Najveći i najvažniji aerodrom u zemlji je Međunarodni aerodrom "Viljnjus", koji se nalazi 9 km južno od grada. Većina drugih aerodroma služi za niskotarifne letove i u svom prometu oslanja se ili na turizam ili na litvansku dijasporu.

Saobraćaj Evropskih zemalja

 **Saobraćaj:** Azerbejdžan • Albanija • Andora • Austrija • Belgija • Belorusija • Bosna i Hercegovina • Bugarska • Vatikan • Gruzija • Grčka • Danska • Estonija • Irska • Island • Italija • Jermenija • Kazahstan • Kipar • Letonija • Litvanija • Lihtenštajn • Luksemburg • Mađarska • Malta • Moldavija • Monako • Nemačka • Norveška • Poljska • Portugalija • Makedonija • Rumunija • Rusija • San Marino • Slovačka • Slovenija • Srbija • Turska • Ujedinjeno Kraljevstvo • Ukrajina • Finska • Francuska • Holandija • Hrvatska • Crna Gora • Češka • Švajcarska • Švedska • Španija - Evropska unija

**Teritorije:** Akrotiri i Dekelija • Grenland • Gernzi • Gibraltar • Jan Majen • Džersi • Olandska Ostrva • Ostrvo Man • Svalbard • Farska Ostrva